Guddoomiye ku xigeenka Guddida Joogta ah ee Wakiilada Xildhibaan Axmed Ducaale Bulaale iyo Guddoomiyaha Guddida Deegaanka iyo Khayraadka Xildhibaan Siciid Warsame Ismaaciil (Gaane), oo u waramay Warbaahinta Madaxa banaan ayaa sidoo kale ka hadlay Haamaha Shidaalka, waxaana ugu horeyn Xildhibaan Axmed Ducaale Bulaale oo ka hadlay Beenyada uu yidhi“Runtii in mar walba la is dejiyo, oo wanaaga wax walba lagu dhameeyo, oo aan sharciga la baalmarin ayaa haboon, in wax walba buuq ka dhashana ma haboona mana qurux badna, runtii anagu kol hore ayaan tagay Gobolka Sanaag, Beenyada halka kilo, wuxuu ahaa hal doolar, imikana halkii kilo wuxuu marayaa toban doolar iyo dheeraad, markaas qiimihii ayaa is bedelay, qiimaha ay Beenyadu leedahayna hadda ayaa la ogaaday, waana suuq cusub oo imika xoogaystay, taladaydu se waa sharciga ha la dhawro, oo sharciga ha la ilaaliyo, oo yaan lagu kicin wax sharciga ka hor imanaya, Xukuumadduna waa inay waajibkeeda ka gudutaa, Ganacsiguna waa xor ee waa in si xor ah loogu tartamaa ganacsiga iyo hadba wixii soo kordha”.
